CELEX: 32010R0891
Language: hr
Date: 2010-10-08 00:00:00
Title: Uredba Komisije (EU) br. 891/2010 od 8. listopada 2010. o odobrenju novog korištenja 6-fitaze kao dodatka hrani za pure (nositelj odobrenja Roal Oy)  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               191
            
         32010R0891
   
               L 266/4
            
            
               SLUŽBENI LIST EUROPSKE UNIJE
            
            
               08.10.2010.
            
         
      UREDBA KOMISIJE (EU) br. 891/2010
   od 8. listopada 2010.
   o odobrenju novog korištenja 6-fitaze kao dodatka hrani za pure (nositelj odobrenja Roal Oy)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Uz navedeni zahtjev priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje novog korištenja enzimskog pripravka 6-fitaze (EC 3.1.3.26) dobivenog od Trichoderma reesei (CBS 122001) kao dodatka hrani za pure i njegovo svrstavanje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje 6-fitaze (EC 3.1.3.26) odobreno je za tovnu perad i perad za rasplod osim pura za tov, za perad za nesenje i za svinje osim krmača Uredbom Komisije (EU) br. 277/2010 (2).
            
         
               (5)
            
            
               Novi podaci predani su u potporu zahtjevu za odobrenje. Europska agencija za sigurnost hrane (dalje u tekstu „Agencija”) u mišljenju od 10. ožujka 2010. (3) zaključila je da 6-fitaza (EC 3.1.3.26), pod predloženim uvjetima korištenja, nema nepovoljan učinak na zdravlje životinja, zdravlje ljudi ili okoliš te da njezino korištenje može poboljšati rezultate u životinja. Agencija ne smatra da postoji potreba za posebnim zahtjevima za monitoring nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena 6-fitaze (EC 3.1.3.26) pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time, potrebno je odobriti korištenje tog pripravka, kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti” odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. listopada 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 86, 1.4.2010., str. 13.
   
      (3)  The EFSA Journal 2010.; 8(3):1553.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinica aktivnosti/kg potpune krmne smjese sa sadržajem vlage 12 %
            
         
               
                  Kategorija zootehničkih dodataka. Funkcionalna skupina: tvari za poticanje probavljivosti
               
            
         
               4a12
            
            
               Roal Oy
            
            
               6-fitaza
               EC 3.1.3.26
            
            
               
                            
                        
                        
                           
                              Sastav dodatka hrani za životinje
                           
                           Pripravak 6-fitaze (EC 3.1.3.26) dobiven od Trichoderma reesei (CBS 122001) s najmanjom aktivnošću:
                           
                                        
                                    
                                    
                                       40 000 PPU (1)/g u čvrstom obliku
                                    
                                 
                                        
                                    
                                    
                                       10 000 PPU/g u tekućem obliku
                                    
                                 
                     
                            
                        
                        
                           
                              Karakterizacija aktivne tvari
                           
                           6-fitaza (EC 3.1.3.26) dobiven od Trichoderma reesei (CBS 122001)
                        
                     
                            
                        
                        
                           
                              Analitička metoda (2)
                              
                           
                           Kolorimetrijska metoda kojom se kvantificira aktivnost 6-fitaze mjerenjem oslobođenog anorganskog fosfata iz natrijevog fitata analiziranjem boje nastale redukcijom kompleksa fosfomolibdata.
                        
                     
            
               Pure
            
            
               —
            
            
               250 PPU
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa, navesti temperaturu skladištenja, rok valjanosti i stabilnost pri peletiranju.
                        
                     
                           2.
                        
                        
                           Najveća preporučena doza po kilogramu potpune krmne smjese za pure: 1 000 PPU.
                        
                     
                           3.
                        
                        
                           Za korištenje u hrani za životinje sa sadržajem fitinom vezanog fosfora većim od 0,23 %.
                        
                     
                           4.
                        
                        
                           Za sigurnost: tijekom rukovanja koriste se zaštita za dišne puteve, naočale i rukavice.
                        
                     
            
               29. listopada 2020.
            
         
      (1)  1 PPU je količina enzima koja oslobađa 1 μmol anorganskog fosfata iz natrijevog fitata u minuti pri pH = 5,0 i 37 °C.
   
      (2)  Pojedinosti o analitičkim metodama dostupne su na sljedećoj adresi Referentnog laboratorija Zajednice: www.irmm.jrc.be/crl-feed-additives